انا عايز صبيه

أنا عايز صبيه

   كلمات 

و إن خيرونى فى بنات اللى عمى

آخد الكبيره اللى تشيل من همى

و إن خيرونى فى بنات اللى خالى

آخد اللى فيهم عارفه طبعى و حالى

أنا عايز صبيه يكون قليبها عليا

ترسم لى ع الطاقيه قلب و يمامه و دار

تمسح دمعة بكايا و رموشها تكون غطايا

و إن طال الليل معايا كلمتها تكون نهار

يبقا لنا بيت صغير وقمر أخضر ينور

و ولد دايمن يدور عن حاجة يهشها

و هى تدخل وتطلع تتكلم قلبى يسمع

أتكلم هى تسمع وتحب عشها لو حتا مفيش فطار

أجى ف المغربيه تجرى من الدار عليا

تاخدنى من إيديا و نتعشا سوا

نتكلم ف اللى فات و ف اليوم اللى آت

ينيمنا السكات و يصحينا الهوا.. و لينا ألف جار
 شوف كمان 

تصنيف:اغانى باللغه المصريه
تصنيف:اغانى محرم فؤاد
تصنيف:كلمات اغانى